Diari Oficial de la Generalitat Valenciana


Sumari del DOGV 6124, del 16-10-2009 (2009/11518)

Notificació a Vicente Martí Jorge i Abel Martí Jorge.
-----------------------------------------------------

### Dades del document

Número de DOGV
:   6124

Data del DOGV
:   16-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11186


Data del document
:   17-09-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Vicente Martí Jorge i Abel Martí Jorge. [2009/11117]  
Pel fet que han resultat infructuoses les gestions realitzades per a efectuar la notificació dirigida a Vicente Martí Jorge i Abel Martí Jorge, d'acord amb el que preveu l'article 59 de la Llei de règim jurídic de les administracions públiques, es porta a efecte per aquest edicte.  
Acte que es notifica:  
El conseller de Medi Ambient, Aigua, Urbanisme i Habitatge va adoptar en data 23 de juliol de 2009 la resolució que a continuació es transcriu:  
«Vist que la Sala Contenciosa Administrativa del Tribunal Suprem, Secció Cinquena, ha dictat sentència de data 26 de maig de 2008, en relació amb el Recurs de cassació 3308/2004, pel qual s'accepta el recurs interposat per Abel Martí Jorge i Vicente Martí Jorge, contra la sentència de la Sala Contenciosa Administrativa del Tribunal Superior de Justícia de la Comunitat Valenciana, Secció 2ª, de 12 de setembre de 2003 (Recurs contenciós administratiu núm. 734/99), la part dispositiva del qual diu així:   
"Decidim  
1. S'accepta el recurs de cassació interposat en representació de Abel Martí Jorge i Vicente Martí Jorge, contra la sentència de la Secció 2ª de la Sala Contenciosa Administrativa del Tribunal Superior de Justícia de la Comunitat Valenciana, de 12 de setembre de 2003 (Recurs contenciós administratiu núm. 734/99), que ara queda anul·lada i sense efecte.  
2. Estimem en part el recurs contenciós administratiu interposat pels esmentats Abel i Vicente Martí Jorge, contra l'Acord del Ple de l'Ajuntament de Castelló de la Plana de 25 de febrer de 1999, d'aprovació definitiva d'emissari submarí, acord que s'anul·la i queda sense efecte, amb desestimació de la pretensió indemnitzatòria que formulen els recurrents.  
3. No fem imposició de costes en el procés d'instància; cada part s'ha de fer càrrec de les seues en el recurs de cassació.  
En virtut d'això, aquesta Conselleria de Medi Ambient, Aigua, Urbanisme i Habitatge, de conformitat amb el que disposen els articles 103 i següents de la Llei reguladora de la jurisdicció contenciosa administrativa, disposa que es complisca en els seus propis termes l'expressada sentència de data 26 de maig de 2008, de la Sala Contenciosa Administrativa del Tribunal Suprem, Secció Cinquena, que anul·la i deixa sense efecte parcialment la sentència de la Secció 2ª de la Sala Contenciosa Administrativa del Tribunal Superior de Justícia de la Comunitat Valenciana, de 12 de setembre de 2003 (Recurs contenciós administratiu núm. 734/99), i que siga traslladat a l'Ajuntament de Castelló, a través del Servei Territorial d'Ordenació del Territori de Castelló, perquè inicien els tràmits pertinents per a adequar el projecte de l'emissari submarí i l'instrument de planejament que li dóna cobertura a la legalitat urbanística vigent, o, si no n'hi ha, que declare la impossibilitat d'execució de sentència".  
Aquesta notificació és transcripció exacta de la resolució original que consta en l'expedient»  
València, 17 de setembre de 2009.- El director general d'Urbanisme: José María Selva Ros.